Նկատենք, սակայն, որ վարչապետի խոստացած խոշոր օտարերկրյա ներդրողների հստակ ներդրումները դեռ չենք տեսել, իսկ ներքին ներդրողներն էլ ներդրում չեն անում, քանի որ վստահություն չունեն մեր պետության, հարկային դաշտի ու ֆինանսական միջավայրի նկատմամբ, որ ռիսկի դիմեն ու ներդրումներ անեն։ Կառավարությունը լավ կլինի՝ դրսի օլիգարխների համար ներդրողների ակումբ ստեղծելու փոխարեն կամ գոնե դրան զուգահեռ՝ հստակ քայլեր անի ներսի գործարարների համար ներդրումային բարենպաստ միջավայր ստեղծելու ուղղությամբ, որ մարդիկ իրենց գումարները բիզնեսի մեջ դնելու փոխարեն չգերադասեն բանկերում պահել ու չնչին տոկոսներ, բայց ապահով եկամուտ ստանալ։ Սա նաեւ հնարավորություն կտա զարգացնել փոքր ու միջին բիզնեսը եւ միջին խավ ձեւավորել երկրում, որը ցանկացած երկրի հիմքն է եւ հասարակության բարեկեցության գրավականը։